Janos plokščiakalnis
Janos plokščiakalnis (rus. Янское плоскогорье) – plokščiakalnis Sibire, Jakutijoje, Janos–Oimiakono kalnyno dalis, esanti Janos vidurupio baseine. Aukštis iki 1768 m. Vakaruose riboja Verchojansko kalnagūbris, rytuose – Čerskio kalnagūbris. Sudarytas iš aleuritų ir molingų skalūnų, triaso laikotarpio smiltainio, granitinių intruzijų. Plokščiakalnis daugiausia padengtas maumedžių retmiškiais.